|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTelefon: +381 21 487 46 08 Fax: +381 21 557 074; 456 986 adrian.borka@vojvodinа.gov.rs  |
|  | SZÁM: 128-90-25/2023-05 | Dátum: 2023. február 22. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére szolgáló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 7. szakasza alapján, figyelemmel a Vajdaság Autonóm Tartomány 2023. évi költségvetéséről szóló képviselőházi rendelet (VAT Hivatalos Lapja, 54/2022. szám) 11. és 12. szakaszára, 23. szakaszának 4. bekezdésére, 25. és 26. szakaszára, Az egyesületek által megvalósítandó közérdekű programok ösztönzésére szolgáló eszközökről, illetve a programok finanszírozásához szükséges hiányzó forrásrészekről szóló rendelet (Az SZK Hivatalos Közlönye, 16/2018. szám) 6. szakaszára, valamint A Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság nemzeti kisebbségek - nemzeti közösségek helyzetének előmozdítására, illetve a Vajdaság autonóm tartományi multikulturalizmus és tolerancia fejlesztésére irányuló költségvetési eszközeinek odaítéléséről szóló szabályzat (VAT Hivatalos Lapja, 7/2023. szám) 3. szakaszának 1. bekezdésére, az újvidéki székhelyű Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

**A VAJDASÁG AUTONÓM TARTOMÁNYI NEMZETI KISEBBSÉGEK – NEMZETI KÖZÖSSÉGEK JOGAINAK ELŐMOZDÍTÁSÁRA VONATKOZÓ PROGRAMOK ÉS PROJEKTEK**

**2023. ÉVI TÁRSFINANZÍROZÁSÁRA**

A pályázati kiírás célja a Vajdaság autonóm tartományi egyesületek, alapok és alapítványok (a továbbiakban: pályázó) nemzeti kisebbségek – nemzeti közösségek jogainak érvényesítésére vonatkozó 2023. évi programjainak és projektjeinek támogatása.

1. **PÁLYÁZATI KERETÖSSZEG**

A nyilvános pályázat kiírása **33.000.000,00 dinár** összegre történik, melynek felosztása nemzeti kisebbségek – nemzeti közösségek szerint:

|  |  |
| --- | --- |
| Magyar nemzeti kisebbség – nemzeti közösség  | 15.450.000,00 dinár |
| Roma nemzeti kisebbség – nemzeti közösség | 3.350.000,00 dinár |
| Horvát nemzeti kisebbség – nemzeti közösség | 3.200.000,00 dinár |
| Szlovák nemzeti kisebbség – nemzeti közösség | 3.200.000,00 dinár |
| Román nemzeti kisebbség – nemzeti közösség | 2.350.000,00 dinár |
| Ruszin nemzeti kisebbség – nemzeti közösség | 1.200.000,00 dinár |
| Bunyevác nemzeti kisebbség – nemzeti közösség | 1.050.000,00 dinár |
| Macedón nemzeti kisebbség – nemzeti közösség | 660.000,00 dinár |
| Ukrán nemzeti kisebbség – nemzeti közösség | 410.000,00 dinár |
| Német nemzeti kisebbség – nemzeti közösség | 300.000,00 dinár |
| Cseh nemzeti kisebbség – nemzeti közösség | 130.000,00 dinár |
| Montenegrói nemzeti kisebbség – nemzeti közösség | 600.000,00 dinár |
| Más nemzeti kisebbség – nemzeti közösség | 1.100.000,00 dinár |

**II. PÁLYÁZATI FELTÉTELEK**

* A Titkárság nemzeti kisebbségek – nemzeti közösségek helyzetének előmozdítására szánt költségvetési eszközeinek odaítélésére kizárólag a Vajdaság Autonóm Tartományban bejegyzett székhelyű pályázók jelentkezhetnek.
* A pályázatra nem pályázhatnak a közvetlen és közvetett költségvetési felhasználók, gazdasági társaságok és a nemzeti kisebbségek nemzeti tanácsai.
* A pályázati dokumentáció **2023. február 22-től** vehető át a Titkárság irodahelyiségeiben, vagy letölthető a Titkárság [www.puma.vojvodina.gov.rs](http://www.puma.vojvodina.gov.rs) webcímről.
* A pályázati kérelmek benyújtásának határideje **2023. március 10.**
* A nyilvános pályázaton a nemzeti kisebbségek – nemzeti közösségek helyzetének előmozdítására irányuló projektekkel és programokkal pályázók részesülnek támogatási eszközökben, különösen az alábbiakra pályázók:
* a nyelv, a népszokások, a régi mesterségek ápolása és megóvása,
* a néphagyomány őrzése és bemutatása,
* a művelődés, a tudomány és a művészet fejlődéséhez szükséges feltételek megteremtése,
* a népi alkotóművészet ápolása és ösztönzése,
* a kivételes jelentőségű kulturális javak bemutatása,
* a nemzeti kisebbségek – nemzeti közösségek közötti toleranciát és jogokat ápoló irodalmi, drámaművészeti, színpadi, zenei és képzőművészeti alkotások, emlékrendezvények, fesztiválok, évfordulók alkalmából tartott rendezvények, művésztelepek, táborok,
* a nemzeti kisebbségek – nemzeti közösségek közötti toleranciát és jogokat ápoló konferenciák, versenyek, összejövetelek és hasonlók,
* az amatőrizmus ápolása és fejlesztése, együttesek fellépése,
* együttműködés az anyaországgal és más együttműködési formák,
* a nemzetek közötti tolerancia szellemiségét a fiatalok körében fejlesztő, megtartó és ápoló projektek,
* a produkció, a TV és rádióműsorok előállításának, internetes prezentációk, az elektronikus prezentációk más formái nyomtatott propagandatevékenység sajtótevékenység és más médiatevékenység fejlesztése.
* A Titkárság a pályázat alapján kizárólag azon tevékenységeket társfinanszírozza, amelyek a pályázat kiírásának napjától 2023. december 31-ig terjedő időszakban kerülnek megvalósításra.
* A pályázat Vajdaság Autonóm Tartomány Hivatalos Lapjában kerül közzétételre, Vajdaság AT egész területét lefedő tömegtájékoztatási eszközben, a Titkárság weboldalán és az e-Uprava portálon szerb nyelven, valamint a Vajdaság Autonóm Tartományban hivatalos használatban levő nemzeti kisebbségi nyelveken.
* Pályázati kérelmeket egy példányban, kizárólag a Titkárság pályázati formanyomtatványán lehet benyújtani.
* A pályázati kérelmeket szerb nyelven vagy a Vajdaság Autonóm Tartományban hivatalos használatban levő nemzeti közösségi nyelven kell benyújtani.
* A pályázati kérelmek benyújtásának módja:
1. személyesen, a tartományi közigazgatási szervek iktatójában Újvidéken
2. postán a következő címre:

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

21000 Újvidék, Mihajlo Pupin sugárút 16.

**A VAJDASÁG AUTONÓM TARTOMÁNYI NEMZETI KISEBBSÉGEK – NEMZETI KÖZÖSSÉGEK JOGAINAK ELŐMOZDÍTÁSÁRA VONATKOZÓ PROGRAMOK ÉS PROJEKTEK**

**2023. ÉVI TÁRSFINANZÍROZÁSÁRA VONATKOZÓ PÁLYÁZATRA**

(Pokrajinski sekretarijat za obrazovanje, propise, upravu i nacionalne manjine - nacionalne zajednice,

Bulevar Mihajla Pupina 16, 21 000 Novi Sad

**ZA JAVNI KONKURS – SUFINANSIRANJE PROGRAMA I PROJEKATA USMERENIH NA**

**UNAPREĐIVANJE PRAVA NACIONALNIH MANJINA – NACIONALNIH ZAJEDNICA U AP VOJVODINI U 2023. GODINI**).

* A Titkárság fenntartja a jogát, hogy a pályázóktól, szükség esetén, kiegészítő dokumentációt és információkat kérjen, illetve az eszközök odaítélésére további feltételek teljesítését határozza meg.
* A tartományi titkár meghozza az eszközök odaítéléséről szóló határozatot, amely a Titkárság hivatalos weboldalán és az e-Uprava portálon kerül közzétételre.
* A pályázó, aki részére a Pályázat alapján eszközöket ítélnek oda, köteles legkésőbb 2023. május 1-ig a Titkárság részére adatot benyújtani a Kincstári Igazgatóságnál megnyitott külön rendeltetésű alszámláról, minden egyes rendeltetésre (programra/projektre) vonatkozóan.

További információ a pályázatról a Titkárságon a 021/487 4608-as telefonszámon kapható, vagy a adrian.borka@vojvodina.gov.rs e-mail címen, illetve a Titkárság <http://www.puma.vojvodina.gov.rs> című weboldalán.

Szakállas Zsolt

TARTOMÁNYI TITKÁR